Richard Janko
Richard Charles Murray Janko (rođen 30. maja 1955) je britansko-američki klasični filolog i trenutno kao profesor klasičnih nauka drži katedru Geralda F. Elsea na Univerzitetu u Michiganu.

Život i obrazovanje 
Janko je potomak austrougarskog revolucionara koji je 1848. godine pobegao u London. Janko je pohađao Bedford Modern School i onda je dobio stipendiju za Trinity College, Cambridge. Uz podsticaj i ohrabrenje svojih roditelja, električara i prodavačice, naučio je starogrčki jezik od Andrewa M. Wilsona, koji je kasnije na starogrčki preveo knjigu Harry Potter i kamen mudraca. Kao student učestvovao je u iskopavanjima britanske arheološke ekspedicije na lokalitetu Agios Stephanos u Lakoniji, koja je predvodio lord William Taylour, a doktorsku disertaciju, Jezik homerskih himni i datiranje rane grčke epike (), napisao je pod mentorstvom Johna Chadwicka i odbranio je 1980. godine. Izabran je za istraživača na Trinity College, Cambridge.

Naučni rad 
U svom naučnom radu Janko se najviše bavio bronzanim dobom u Grčkoj, arhajskom grčkom epikom, posebno Homerovom Ilijadom, zatim antičkim teorijama književnosti, posebno Aristotelovom Poetikom, najstarijom grčkom religijom i filozofijom (Empedoklom, orfizmom i pairusom iz Dervenija), kao i rekonstrukcijom antičkih knjiga na papirusnim svicima. U svom radu o epskoj dikciji, pod naslovom Homer, Hesiod i himne, uz pomoć statističkih proučavanja utvrdio je relativnu hronologiju najstarije grčke epike.

U kontroverznoj knjizi Aristotel o komediji Janko iznosi tezu da je sažetak izgubljene druge knjige Aristotelove Poetike, koja je obrađivala komediju i smešno u književnosti, sačuvana u jednom pariskom rukopisu iz 10. veka, poznatom kao Tractatus Coislinianus. Tome je ubrzo sledio prevod same Aristotelove Poetike propraćen komentarom. U okviru komentara uz Homerovu Ilijadu koje je uredio Geoffrey Kirk Janko je napisao jedan tom koji sadrži komentare na pevanja XIII‒XVI; tu iznosi tezu da je Homer bio savršeni pesnik usmene književnosti.

Janko je 1986. dobio "John Simon Guggenheim Memorial Fellowship", a 1993. održao je "Martinovo klasično predavanje" na temu antičke književne kritike u Oberlin Collegeu.<ref>[http://www-personal.umich.edu/~rjanko/jankocv.html Richard Janko, Curriculum Vitae]; History of the Martin Classical Lectures at Oberlin College.</ref> Njegovo izdanje i prevod prve knjige Filodemovog dela O pesmama, rekonstruisanog na temelju papirusa iz Herkulaneja, nagrađeno je 2001. godine Goodwinovom nagradom za zasluge, koju dodeljuje Američko filološko udruženje. 

Godine 2008. objavio je izveštaj s iskopavanja naselja iz bronzanog doba na lokalitetu Agios Stephanos u Lakoniji; ta su iskopavanja značajno doprinela rasvetljavanju odnosa između minojskog Krita i mikenske Grčke. Godine 2011. objavio je treću i četvrtu knjigu Filodemovog dela O pesmama, gde se nalaze i fragmenti izgubljenog Aristotelovog dijaloga O pesnicima.

Univerzitetska karijera
Janko je trenutno profesor klasičnih nauka na Univerzitetu u Michiganu. Pre toga predavao je na univerzitetima u St. Andrews, Columbia, UCLA i University College London, gde je bio profesor grčkog jezika. Profesor po pozivu bio je u Scuola Normale Superiore u Pizi i u Američkoj školi klasičnih nauka u Atini.

Godine 2006. izabran je za člana Američke akademije nauka i umetnosti, a 2009. za člana Američkog filozofskog društva.

Publikacije

Monografije, komentari i kritičn izdanja
 Homer, Hesiod and the Hymns: diachronic development in epic diction (Cambridge, 1982)
 Aristotle on Comedy: towards a reconstruction of Poetics II (London, 1984)
 Aristotle: Poetics, with the Tractatus Coislinianus, reconstruction of Poetics II, and the fragments of the On Poets (Indianapolis, 1987)
 (G.S. Kirk, series editor) The Iliad. A Commentary. 4: Books 13–16 (Cambridge, 1994)
 Philodemus: the Aesthetic Works. Vol. I/1: On Poems Book 1 (Oxford, 2001)
 (with W.D. Taylour) "Ayios Stephanos: a Bronze Age and Medieval Settlement in Southern Laconia" (Supplement 44 to the Annual of the British School at Athens, London, 2008)
 Philodemus: the Aesthetic Works. Vol. I/3: Philodemus, On Poems Books 3–4, with the Fragments of Aristotle, On Poets (Oxford, 2011)

Izabrani članci 
 "The structure of the Homeric Hymns: a study in genre", Hermes 109 (1981) 9–24.
 "Equivalent formulae in the Greek epos", Mnemosyne 34 (1981) 251–64.
 "ΑΘΑΝΑΤΟΣ ΚΑΙ ΑΓΗΡΩΣ: the genealogy of a formula", Mnemosyne 34 (1981) 382–5.
 "A fragment of Aristotle's Poetics from Porphyry, concerning synonymy", Classical Quarterly 32 (1982) 323–6.
 "P. Oxy. 2509: Hesiod's Catalogue on Actaeon", Phoenix 39 (1985) 299–307.
 "The Shield of Heracles and the legend of Cycnus", Classical Quarterly 36 (1986) 38–59.
 "Polydeukes and Deukalion", Glotta 65 (1987) 69–72.
 "Linear A and the direction of the earliest Cypro-Minoan writing", in "Studies presented to John Chadwick", Salamanca 1987, 311–18.
 "Dictation and redaction: the Iliad and its editors", Classical Antiquity 9 (1990) 326–34.
 "Philodemus' On Poems and Aristotle's On Poets, Cronache Ercolanesi 21 (1991) 5–64.
 "The Homeric poems as oral dictated texts", Classical Quarterly 48 (1998) 1–13.
 "The Derveni Papyrus (Diagoras of Melos, Apopyrgizontes Logoi?): a New Translation", Classical Philology 94 (2001) 1–32 .
 "The Derveni Papyrus: an Interim Text", Zeitschrift für Papyrologie und Epigraphik 141 (2002) 1–62.
 "The Trojan War", "Times Literary Supplement", 15 April 2005, 6–7.
 "Sappho Revisited', "Times Literary Supplement", 23 December 2005, 19–20.
 "Empedocles' On Nature I 233-364: a New Reconstruction of P. Strasb. Inv. 1665-6", Zeitschrift für Papyrologie und Epigraphik 150 (2005) 1–26.
 "Reconstructing (again) the Opening of the Derveni Papyrus", Zeitschrift für Papyrologie und Epigraphik 166 (2008) 37–51.
 "πρῶτόν τε καὶ ὕστατον αἰὲν ἀείδειν: relative chronology and the literary history of the Greek epos," in "Relative Chronology and the Literary History of the Early Greek Epos",  Ø. Andersen and D. Haug (edd.), Cambridge 2011, 20–43.
 "The Hexametric Incantations against Witchcraft in the Getty Museum: from Archetype to Exemplar," in "The Getty Hexameters: Poetry, Magic, and Mystery in Ancient Greek Selinous", C. A. Faraone and D. Obbink (edd.), Oxford 2013, 31–56.
 ""The Brothers Poem by Sappho", "Times Literary Supplement" 28 March 2014, 22.

Reference

Vanjske veze
Jankova web stranica na portalu Univerziteta u Michiganu.
"The Derveni Papyrus - A conversation with Richard Janko" , Ideas Roadshow'', 2013.
"Dissent and Democracy: Freedom of Thought and Freedom of Religion in the Athens of Socrates", Lecture, American School of Classical Studies, 2013.
"Inventing the Alphabet: Advanced Communication in the Ancient World", Lecture, University of Michigan, 2013.
predavanje u Američkom filozofskom društvu o papirusima iz Herkulaneja, 2011.

Klasični filolozi